b'\n_START_ARTICLE_\nHohmannita\n_START_SECTION_\nClassificaci\xc3\xb3\n_START_PARAGRAPH_\nSegons la classificaci\xc3\xb3 de Nickel-Strunz, la hohmannita pertany a "07.DB: Sulfats (selenats, etc.) amb anions addicionals, amb H\xe2\x82\x82O, amb cations de mida mitjana nom\xc3\xa9s; octaedres a\xc3\xafllats i unitats finites" juntament amb els seg\xc3\xbcents minerals: aubertita, magnesioaubertita, svyazhinita, khademita, jurbanita, rostita, ortominasragrita, anortominasragrita, minasragrita, amarantita, bobjonesita, metahohmannita, aluminocopiapita, calciocopiapita, copiapita, cuprocopiapita, ferricopiapita, magnesiocopiapita i zincocopiapita.\n_START_SECTION_\nCaracter\xc3\xadstiques\n_START_PARAGRAPH_\nLa hohmannita \xc3\xa9s un sulfat de f\xc3\xb3rmula qu\xc3\xadmica Fe\xe2\x82\x82\xc2\xb3\xe2\x81\xba(SO\xe2\x82\x84)\xe2\x82\x82O\xc2\xb78H\xe2\x82\x82O. Cristal\xc2\xb7litza en el sistema tricl\xc3\xadnic. La seva duresa a l\'escala de Mohs \xc3\xa9s 3. Es deshidrata r\xc3\xa0pidament a metahohmannita quan s\xe2\x80\x99exposa a l\xe2\x80\x99aire. Es descompon en aigua calenta i \xc3\xa9s insoluble en aigua freda.\n_START_SECTION_\nFormaci\xc3\xb3 i jaciments\n_START_PARAGRAPH_\nLa hofmannita ha estat descrita a l\xe2\x80\x99Argentina, Xile, Gr\xc3\xa8cia i els EUA. A la seva localitat tipus ha estat descrita juntament amb sideronatrita, copiapita i amarantita. En altres contextos s\xe2\x80\x99ha descrit tamb\xc3\xa9 associada a metahohmannita.'